Diari Oficial de la Generalitat Valenciana


Sumari del DOGV 6440, del 18-01-2011 (2011/66)

Notificació de desistiment de sol·licitud. Expedient número DIC-02/0247.
------------------------------------------------------------------------

### Dades del document

Número de DOGV
:   6440

Data del DOGV
:   18-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/66


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de desistiment de sol·licitud. Expedient número DIC-02/0247. [2011/66]  
Pel fet d'haver resultat infructuoses les gestions realitzades per a efectuar la notificació adreçada a Ahmet Alaa Lebzar Al Amrani, al domicili que figura en la seua sol·licitud de declaració d'interés comunitari per a tenda i restaurant en sòl no urbanitzable, a la parcel·la 6, del polígon 42, del municipi de Benissa, d'acord amb el que preveu l'article 59 de la Llei de Règim Jurídic de les Administracions Públiques i del Procediment Administratiu Comú, s'efectua per aquest edicte.  
Acte que es notifica:  
«El conseller de Medi Ambient, Aigua, Urbanisme i Habitatge, i vicepresident tercer del Consell, va adoptar, en data 20 de setembre de 2010, la resolució que a continuació es transcriu:  
"Vist l'expedient promogut per Ahmet Alaa Lebzar Al Amrani, de sol·licitud de declaració d'interés comunitari per a tenda i restaurant en sòl no urbanitzable, a la parcel·la 6, del polígon 42, del municipi de Benissa, i de conformitat amb els següents  
Antecedents de fet  
Primer. Amb data 1 de març de 2002 el promotor Ahmet Alaa Lebzar Al Amrani va sol·licitar d'aquesta Conselleria declaració d'interés comunitari per a tenda i restaurant en sòl no urbanitzable, a la parcel·la 6, del polígon 42, del municipi de Benissa.  
Segon. Revisada la documentació presentada, com que la sol·licitud d'iniciació no reuneix els requisits establits en l'article 70 de la Llei 30/1992, de 26 de novembre, de règim jurídic de les administracions públiques i del procediment administratiu comú, segons el model d'instància formalitzat, en data 13 d'octubre de 2008 es va requerir a l'interessat l'aportació de la documentació necessària per a la tramitació de l'expedient, i se li concedí un termini de 10 dies, amb indicació que, si no ho fa així, es considera que desisteix de la seua petició, després de la resolució prèvia que ha de ser dictada en els termes que preveu l'article 42 de l'esmentada llei. No hi consta que haja tingut entrada aquesta documentació.  
Pel fet d'haver resultat infructuosos els intents de notificació practicats, es va publicar per edictes en el Diari Oficial de la Generalitat Valenciana núm. 5998, de data 22 d'abril de 2009, i en el tauler d'anuncis de l'Ajuntament d'Altea, últim municipi de residència de l'interessat. Aquest ajuntament ha remés el 30 de març de 2009 un edicte diligenciat com cal amb les dates de l'exposició pública.  
Havent transcorregut en excés el termini conferit i complits els tràmits corresponents per a la publicitat dels actes notificats, l'interessat no ha esmenat les deficiències comunicades, per tant, se'l considera desistit de la seua sol·licitud, i s'arxiva l'expedient.  
Tercer. Amb data 28 de juliol de 2010, el Servei Territorial d'Urbanisme d'Alacant proposa considerar que l'interessat desisteix de la sol·licitud presentada, sense perjudici del dret a reproduir novament la sol·licitud en el moment que estime convenient.  
Quart. Amb data 15 de setembre de 2010 el Servei de Coordinació Territorial de la Direcció General d'Urbanisme emet un informe respecte a aquest expedient.  
Fonaments de dret  
Primer. De conformitat amb el que disposa l'esmentat article 71 de la Llei 30/1992, quan la sol·licitud d'iniciació no reunisca els requisits exigits per aquesta llei i, si escau, per la legislació específica aplicable, es requerirà a l'interessat perquè en un termini de 10 dies esmene la falta o adjunte els documents preceptius, amb indicació que si no ho fa es considerarà que desisteix de la seua petició, després de la resolució que ha de ser dictada en els termes que preveu l'article 42 d'aquesta llei.  
En aquest cas es tracta d'un procediment iniciat a sol·licitud de l'interessat citat sense que siguen d'aplicació les excepcions legals previstes per a prosseguir-ne la tramitació o limitar-ne els efectes. De manera que es declara conclús el procediment instruït davant del Servei Territorial d'Urbanisme.  
Segon. De conformitat amb el que disposa l'article 42.1 de la Llei 30/1992, l'administració està obligada a dictar una resolució expressa en tots els procediments, i a notificar-la siga quina siga la forma d'iniciació.  
D'acord amb això, el conseller de Medi Ambient, Aigua, Urbanisme i Habitatge és competent per a l'adopció d'aquesta resolució d'acord amb el que preveu l'article 6.e) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre, del Consell de la Generalitat.  
A la vista de les anteriors consideracions i dels preceptes legals esmentats, concordants i d'aplicació general, resolc:  
Considerar que desisteix de la sol·licitud, formulada per Ahmet Alaa Lebzar Al Amrani, respecte del procediment de declaració d'interés comunitari per a tenda i restaurant en sòl no urbanitzable, a la parcel·la 6, del polígon 42, del municipi de Benissa, i declarar conclús l'expedient tramitat davant del Servei Territorial d'Urbanisme, sense perjudici del dret a reproduir novament la sol·licitud en el moment que ho estime convenient.  
Contra aquesta resolució, que posa fi a la via administrativa, pot interposar-se recurs de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació, d'acord amb el que estableixen els articles 116.1 i 117.1 de l'esmentada Llei 30/1992; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, Reguladora de la jurisdicció contenciosa administrativa. Tot això sense perjudici que els interessats puguen exercir qualsevol altre recurs que estimen oportú."  
Aquesta notificació és transcripció exacta de la resolució original que consta en l'expedient.»  
València, 15 de novembre de 2010.- El director general d'Urbanisme: José M. Selva Ros.